PROCES VERBAL

Nr. 12 din 05.06.2015

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți 

membrii Consiliului de Observatori: CĂLUGĂRU Larisa, DELEU Doina, GUREZ Lilia, GROZAVU Petru, NISTOR Stela, ȚAPEȘ Vitalie, VASILACHE Ludmila.

În conformitate cu p. 36 - 37 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 37 din 04.05.2015:

1) şedinţa a fost convocată de Consiliul de Observatori
,

2) dosarele de participare la concurs au fost puse la dispoziţia membrilor Consiliului de Observatori în termen.

S-a votat începerea şedinţei, ora 10:00

Ordinea de zi publicată:

1. Desfășurarea concursului pentru funcția de director al radiodifuziunii al IPNA Compania „Teleradio - Moldova”;

2. Diverse.   

S-a propus aprobarea Ordinei de zi.

S-a votat: „Pentru” – 7 voturi (Călugăru L.; Deleu D.; Grozavu P.; Gurez L.; Nistor S.; Țapeș V.; Vasilache L.)

1. Desfășurarea concursului pentru funcția de director al radiodifuziunii al IPNA Compania „Teleradio - Moldova” (05.06.2015, ora 10:00);

În debutul ședinței, dl P. Grozavu a cerut să facă o declarație vizavi de desfășurarea concursului, din data de 04.06.2015, pentru funcția de Președinte al IPNA Compania ”Teleradio-Moldova”, menționînd că după ce în ședința de ieri a fost votat Președintele IPNA Compania ”Teleradio-Moldova”, în persoana dnei Olga Bordeianu, în presă au apărut mai multe comentarii și acuzații, de tot genul, în adresa CO, inclusiv cumpărare de voturi și jocuri politice, dar și în adresa dnei Bordeianu, fiind acuzată că ar fi plagiat în Proiectul de Intenții din mai multe surse, una dintre care ar fi un studiu semnat de Violeta Tipa de la Academia de Științe. Și un alt moment care ridică semne de întrebare, ar fi studiile la New Yourk Academy, indicate în CV și pe care Olga Bordeianu nu le-ar fi făcut și că ar fi admis, prin asta, un fals în dosar.
”Dat fiind această situație, cer Consiliului de Observatori să verificăm toată informația de care dispunem și care va mai parveni pe parcurs, iar în cazul în care aceste lucruri se vor adeveri atunci să contestăm decizia cu privire la alegerea Președintelui și să repetăm concursul pentru această funcție, în aceiași componență”.


Referitor la studiile de la New Yourk Academy care au fost indicate în CV, dna Deleu, a menționat că acestea sunt niște cursuri, deoarece în capul listei la CV stau cursurile pe care dna Bordeianu le-a trecut, plus la toate că dumneaei a prezentat toate copiile la diplomele de studii iar pentru cursuri acest lucru, nu se cere conform regulamentului.


Preşedintele CO, L. Vasilache, a supus votului propunerea dlui P. Grozavu.

S-a votat: „Pentru” – 7 voturi (Călugăru L.; Deleu D.; Grozavu P.; Gurez L.; Nistor S.; Țapeș V.; Vasilache L.)

Preşedintele Consiliului de Observatori a prezentat proiectul Hotărârii Consiliului de Observatori cu privire la audierile şi votarea în şedinţa de concurs pentru suplinirea funcţiei de Președinte al IPNA Compania „Teleradio-Moldova” și s-a propus trecerea la procesul de audiere al candidaţilor la Concursul pentru suplinirea funcţiei de Director al radiodifuziuniial IPNA Compania „Teleradio-Moldova”.

De asemenea, Președintele CO a reamintit despre cererea dlui Ștefan Secăreanu, prin care și-a anunțat retragerea sa din concursul pentru funcțiile de președinte și de director al radiodifuziunii al IPNA Compania „Teleradio-Moldova”
.
În conformitate cu prevederile Regulamentului ad-hoc cu privire la desfăşurarea concursului pentru suplinirea funcţiei Președinte al IPNA Compania „Teleradio-Moldova”, aprobat prin Hotărârea Consiliului de Observatori nr. 4 din 14.03.2015 cu privire la anunţarea concursului pentru suplinirea funcţiei de președinte al IPNA Compania „Teleradio-Moldova”, şi Hotărârea Consiliului de Observatori nr. 53 din 05.06.2015 cu privire la bilanțul concursului pentru funcţia de Președinte al IPNA Compania „Teleradio-Moldova” s-a desfăşurat audierea următorilor candidaţi:

1. Veaceslav Gheorghișenco
;

2. Alexandru Dorogan
;
3. Eduard Maciac
;
4. Adrian Petcu
;
5. Nicu Scorpan și-a anunțat retragerea sa din concursul pentru funcția de director al radiodifuziunii al IPNA Compania ”Teleradio-Moldova” 
. Totodată, candidatul a depus o sesizare la Consiliul de Observatori și a solicitat că să i se răspundă în termeni, conform legislației în vigoare.
După audierea tuturor candidaților, membrii Consiliului de Observatori au trecut la procesul de vot, care s-a desfășurat în conformitate cu prevederile pct. 16 din Regulamentul ad-hoc cu privire la desfăşurarea concursului pentru suplinirea funcţiei Președinte al IPNA Compania „Teleradio-Moldova”:

1. Veaceslav Gheorghișenco 

S-a votat: „Pentru” – 3 voturi (Călugăru L.; Deleu D.; Nistor S.);
2. Alexandru Dorogan
S-a votat: „Pentru” – 1 vot (Țapeș V.);

3. Eduard Maciac
S-a votat: „Pentru” – 0 voturi;

4. Adrian Petcu

S-a votat: „Pentru” – 3 voturi. (Grozavu P.; Gurez L; Vasilache L.)

În a doua rundă de vot au fost desemnați doi candidați:

1. Veaceslav Gheorghișenco 

S-a votat: „Pentru” – 4 voturi (Călugăru L.; Deleu D.; Nistor S.; Țapeș V.);

2. Adrian Petcu

S-a votat: „Pentru” – 3 voturi. (Grozavu P.; Gurez L; Vasilache L.).

Astfel, în rezultatul votării nici un candidat la funcția de director al radiodifuziunii al IPNA Compania ”Teleradio-Moldova”, nu a întrunit numărul necesar de voturi în conformitate cu prevederile art. 60 alin. (8) din Codul audiovizualului. Rezultatele votării sunt reflectate în Procesul verbal al votării nr.1 din 04.06.2015
 și Procesul verbal al votării nr.2 din 04.06.2015
.

2. Diverse

Membrii CO au decis de a se deplasa în clădirea centrului tehnic al televiziunii pentru a verifica mijloacele fixe pe secția de emisie TV a centrului tehnic moral și fizic uzat propuse spre lichidare.
Totodată, membrii CO au concretizat faptul că următoarea ședințe vor avea loc marți, 30 iunie, ora desfășurării ședinței și chestiunile incluse pe Ordinea de zi, urmează a fi stabilite ulterior.

S-a votat: „Pentru” – 7 voturi (Călugăru L.; Deleu D.; Grozavu P.; Gurez L.; Nistor S.; Țapeș V.; Vasilache L.)

S-a pus la vot încheierea şedinței.

S-a votat: „Pentru” – 7 voturi (Călugăru L.; Deleu D.; Grozavu P.; Gurez L.; Nistor S.; Țapeș V.; Vasilache L.)

Durata şedinţei: 10:00-14:35.

Au semnat:

Preşedintele 

Consiliului de Observatori                                    Ludmila VASILACHE

Secretarul 

Consiliului de Observatori                                    Mariana CERSAC

Anexa nr. 1

HOTĂRÂRE
cu privire la anunţarea concursului pentru funcţia de

director al radiodifuziunii al IPNA Compania „Teleradio-Moldova”

În conformitate cu art. 56 alin. (6), art. 58 lit. f) şi art. 61 alin.(1), (2) şi (8) din Codul audiovizualului al Republicii Moldova,

Consiliul de Observatori

HOTĂRĂŞTE:

1. Se anunţă concurs pentru funcţia de director al radiodifuziunii al IPNA Compania „Teleradio-Moldova” 

2. Se aprobă textul Anunţului privind concursul pentru funcţia de director al radiodifuziunii al IPNA Compania „Teleradio-Moldova” (Anexa nr. 1, care este parte integrantă a prezentei hotărâri)
3. Preşedintele Consiliului de Observatori asigură publicarea Anunţului privind concursul pentru funcţia de director al radiodifuziunii al IPNA Compania „Teleradio-Moldova” în Monitorul Oficial al Republicii Moldova. 

4. Preşedintele Preşedintele interimar al IPNA Compania ”Teleradio-Moldova” asigură difuzarea, în orele de maxima audienţă a anunţului privind concursul pentru funcţia de director al radiodifuziunii al IPNA Compania „Teleradio-Moldova”,  inclusiv în principalele buletine de ştiri ale serviciilor de programe „Moldova 1” şi „Radio Moldova”.
5. Candidaţii la funcţia de director al radiodifuziunii al IPNA Compania „Teleradio-Moldova” depun dosarele de participare la concurs, inclusiv în format electronic, pe parcursul a 15 zile calendaristice din momentul publicării anunţului în Monitorul Oficial al Republicii Moldova (între orele 09.00-12.30 şi 13.30-17.00), pe adresa: mun. Chişinău, str. Mioriţa 1, Casa Radio, et.5, bir.505.

6. Pentru a asigura transparenţa concursului, pe pagina web www.trm.md vor fi publicate CV-urile candidaţilor, precum şi proiectele lor de intenţie privind gestionarea-dezvoltarea companiei (responsabil – Secretarul Consiliului de Observatori).
7. Consiliul de Observatori se va întruni în şedinţă separată, prevăzută în p.12 din Regulamentul ad-hoc cu privire la concursul pentru suplinirea funcţiei de director al radiodifuziunii al IPNA Compania „Teleradio-Moldova”.

8. Prezenta hotărâre intră în vigoare la data adoptării.

Prezenta hotărâre a fost adoptată cu votul unanim a 7 membri ai Consiliului de Observatori prezenţi la şedinţă.

Preşedintele 

Consiliului de Observatori               

      Ludmila VASILACHE

Secretarul 

Consiliului de Observatori                               Mariana CERSAC
Anexa nr.1

Anunţ privind concursul pentru funcţia de director al radiodifuziunii al 
IPNA Compania „Teleradio-Moldova” 

Consiliul de Observatori al Instituţiei Publice Naţionale a Audiovizualului Compania „Teleradio-Moldova” anunţă concurs pentru funcţia de director al radiodifuziunii al IPNA Compania „Teleradio-Moldova”.
Participanţii la concurs vor prezenta, în termen de 15 zile calendaristice din data publicării prezentului anunţ în Monitorul Oficial al Republicii Moldova, dosarul de participare, în formă scrisă, pe următoarea adresă: mun. Chişinău, str. Mioriţa 1, Casa Radio, et.5, bir.505. Actele prezentate în dosar vor fi expediate şi în format electronic pe adresa: co@trm.md
Dosarul va cuprinde:

a) cererea de participare la concurs, adresată Consiliului de Observatori;

b) CV-ul candidatului;

c) proiectul de intenţie asupra strategiei de dezvoltare a radiodifuziunii. Volumul maxim – cinci pagini, Times New Roman, font 12, interval 1,5; 

d) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura;

f) copia buletinului de identitate;

g) copia diplomei de studii superioare.
În conformitate cu prevederile art. 61 alin. (2) şi (8) din Codul audiovizualului al Republicii Moldova şi conform p. 5 a Hotărârii CO nr. 37 cu privire la aprobarea Regulamentului ad-hoc cu privire la desfășurarea concursului pentru funcţia de director al radiodifuziunii al IPNA Compania „Teleradio-Moldova” faţă de candidaţi sunt stabilite următoarele rigori:

Exigenţe:

a) să  fie profesionist în domeniul de funcţionare a audiovizualului public şi să posede experienţă managerială;

b) să aibă studii superioare;
c) să fie cetăţean al Republicii Moldova;

d) să cunoască limba de stat a Republicii Moldova;

e) să posede experienţă de 10 (zece) ani de activitate în mass-media;

f) să posede experienţă de 5 (cinci) ani de activitate în audiovizual;

g) să posede experienţă de 3 (trei) ani de activitate în radiodifuziune;
Incompatibilităţi:

a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului.

Dosarele de participare la concurs sunt înregistrate timp de 15 (cincisprezence) zile calendaristice consecutive, între orele 09.00-12.30 şi 13.30-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Telefon de contact: 0 22 406-886.

Consiliul de Observatori

Anexa nr. 2

Anexa nr. 3

RADIO MOLDOVA: MODERNIZARE, DEZVOLTARE, PERFORMANȚĂ

Gestionarea-dezvoltarea radiodifuziunii IPNA Compania „Teleradio-Moldova”  în anii  2015 - 2020                                                        

                                                    Proiect de intenţie 

      UN RADIO REALIZAT DE PROFESIONIȘTI, UN RADIO APRECIAT DE PUBLIC
     Radioul continuă să fie una dintre principalele surse de informare pentru populația din țara noastră. Conform unui studiu național de audiență realizat de IMAS, 1,5 milioane de persoane ascultă zilnic radioul. Radio Moldova este preferat de 350 de mii dintre aceștia.  

     Ca parte a Companiei Publice „Teleradio-Moldova”, Radiodifuziunea are un rol specific în peisajul media de la noi și o importanță națională strategică. Voi urmări cu strictețe îndeplinirea misiunii acesteia de a produce programe pentru toate segmentele şi categoriile de populație, punând acentul pe informarea publicului în mod echidistant, complet, obiectiv, echilibrat și pluralist.

      De mai mulți ani Radio Moldova a ales calea dezvoltării prin furnizarea unui serviciu de tip generalist, care să conţină programe informative, educative, culturale şi de divertisment, asigurate pe diferite canale. Consider oportună ducerea la bun sfârșit a acestei reforme, pentru a putea beneficia de posibilitățile oferite de ea. 

      Un radio realizat de profesioniști, un radio apreciat de public – astfel văd eu rezultatul pe care îmi propun să-l obțin. Principalele provocări cărora trebuie să le facă față pentru aceasta postul nostru sunt concurența acerbă pe piaţa mediatică și finanțarea insuficientă pentru a asigura dezvoltarea continuă a instituției. Oferirea unor produse de calitate, credibilitatea  Radio Moldova și susținerea publicului vor fi aliații noștri.
I. MODERNIZARE
     Modernizarea în cazul Radio Moldova va presupune o adaptare la cerințele și realitățile timpului, atât în ceea ce privește creația, cât și din punct de vedere tehnic. În epoca globalizării ritmurile schimbării sunt galopante și trebuie să le facem față.

   În ceea ce ține de creația radio, de produsul oferit, modernizarea se va obține prin:

· Stabilirea unor criterii clare de calitate, utilitate și originalitate pentru proiectele ce urmează a fi incluse în grila de emisie.

· Stabilirea unor obiective anuale pe subdiviziuni, având ca scop modernizarea produsului Radio Moldova.

· Evaluarea situației în ceea ce ține de statele de personal, eficientizarea utilizării resurselor umane și a schemei de încadrare.

· Stimularea profesioniștilor, a angajaților care dau dovadă de performanțe apreciate la nivel de instituție, la nivel național sau internațional (mărirea salariului în urma evaluării profesionale, premii, bonusuri, deplasări peste hotare în interes de serviciu ș.a.). 

· Inaugurarea unui Centru de instruire permanent în cadrul instituției cu participarea specialiștilor din radio și a unor experți din afară, din țară și de peste hotare, solicitând sprijinul unor organizații internaționale.

· Susținerea angajaților în participarea lor la diferite întruniri de schimb de experiență desfășurate în țară și peste hotare.

· Atragerea tinerilor, a oamenilor cu viziuni noi, oferindu-le posibilitatea de a se manifesta la radio.

· Perfecționarea și aprofundarea conlucrarii dintre subdiviziunile Radiodifuziunii, precum și cu Televiziunea, Departamentul Multimedia, serviciile comune ale Companiei.
      Din punct de vedere tehnic,  se va face un studiu privind situația actuală și va fi pregătit un proiect de modernizare a Radiodifuziunii, știindu-se că tehnologiile avansează foarte repede. Implementarea acestui  proiect la nivel general va permite ca toate componentele sistemului să fie maximal compatibile și va duce la obținerea unui rezultat cât mai bun posibil (calitatea sunetului, conexiunea între diferite subdiviziuni și procese, posibilitățile oferite personalului etc.). Acest lucru ar necesita investiții serioase și, în caz de finanțare insuficientă a companiei, vom alege următoarele priorități:

· obţinerea unui sunet de calitate prin prelucrarea semnalului de la microfoane (în toate blocurile de emisie/ BE)

· renovarea soft-urilor de la emisie – SIN-ADIN și DJIN (în toate BE)

· montarea și inaugurarea unui bloc de emisie on line pentru Radio Moldova Copii
· renovarea locurilor de muncă pentru jurnaliști, procurate și montate în prima perioadă a digitalizării (2007-2008)             

· implementarea unui proiect de renovare a tehnologiei și echipamentelor studioului de înregistrare a orchestrei simfonice S-450 (în prezent acest proces se efectuează cu echipamentele montate în stația mobilă „Tonvagen“, care este uzată fizic, anul producerii fiind 1988). 

· implementarea unui proiect de salvare a Patrimoniului Radiodifuziunii, stocarea, păstrarea și valorificarea fonogramelor, a emisiei curente și a înregistrărilor ce au fost digitalizate. În prezent nici încăperile, nici condițiile de păstrare a Patrimoniului nu corespund cerințelor.
· Dotarea cu un nou car de înregistrări și transmisiuni a Centrului Tehnic.
· Suplimentarea modalităților de emisie prin accesul la radioul digital și includerea canalelor postului public în multiplexoare ( DAB).
II. DEZVOLTARE

      În prezent Radio Moldova furnizează, așa cum am menționat anterior, un serviciu de tip generalist, care conţine programe informative, educative, culturale şi de divertisment, asigurate pe diferite canale: Radio Moldova Actualități (on air și on line) , Radio Moldova Tineret (on air și on line), Radio Moldova Muzical (on line) și Radio Moldova Copii (pagină web). Prioritățile de dezvoltare vor fi următoarele:

· Consolidarea Redacției Actualități prin asigurarea numărului necesar de prezentatori de știri și corespondenţi, instruirea lor permanentă pentru a corespunde rigorilor instituției publice.

· Demersuri de creare a unor puncte de corespondenţi în afara ţării (Bucureşti, Kiev, Moscova), inclusiv prin angajarea concetăţenilor noştri stabiliţi cu traiul în ţara respectivă.

· Impulsionarea dezvoltării teatrului radiofonic, majorarea numărului de spectacole montate și achiziționate.

· Realizarea unei producții proprii de documentare radio, achiziționarea documentarelor de calitate produse în țară și peste hotare.
· Majorarea volumului de emisie în direct la Radio Moldova Actualități.

· Participarea la concursurile anunțate de CCA pentru obținerea unor noi frecvențe de emisie pentru Radio Moldova Tineret.

· Participarea la concursurile anunțate de CCA pentru obținerea unor frecvențe de emisie pentru Radio Moldova Muzical.

· Elaborarea unei politici muzicale distincte pentru fiecare canal.

· Dezvoltarea Radio Moldova Copii (pagină pe site, bloc de emisie, canal on line, forum, știri și emisiuni cu participarea copiilor din diaspora).

· Inaugurarea Radio Moldova Cultural, un canal artistic-muzical (emisiuni de cultură, spectacole, muzică). În R. Moldova nu există în prezent un canal specializat de promovare a valorilor culturale naționale și universale. Deschiderea RMC va permite valorificarea bogatului patrimoniu audio de care dispune Radio Moldova.

· Studierea permanentă a ofertelor UERT de producție radio, instruire de personal și dotare tehnică, utilizarea posibilităților oferite de calitatea noastră de membru al acestei organizații paneuropene.

· Dezvoltarea produselor „new media”, împreună cu subdiviziunile specializate ale companiei. În Uniunea Europeană utilizatorii de aceste servicii constituie o treime din toată audiența. Principalele direcții vor fi următoarele :

· Perfecționarea site-ului trm.md, pentru a avea o accesare mai simplă și diversitate de informație;

· Promovarea constantă a produsului Radio Moldova pe rețelele de socializare;

· Aplicații pentru telefoane mobile și tablete;

· Interactivitatea pe site: forumuri, bloguri, descărcarea de fișiere (podcasting), accesarea informației prin metoda RSS, votul on line;.

· Includerea tuturor canalelor postului public de radio în rețelele digitale din țară (TV+ radio + internet + interactiv) ș.a.

III. PERFORMANȚĂ

       Activitatea Radio Moldova va avea la bază obținerea de performanțe, urmărind realizarea unor produse de calitate și apreciate de public. În acest scop îmi propun următoarele:

· Formarea grilei de emisie în funcție de rezultatele studiilor de audiență, având ca scop creșterea popularității postului public de radio.

· Comandarea unor studii de audiență (semestrial sau anual) în cazul în care acestea nu sunt realizate de instituțiile specializate din alte surse de finanțare.

· Monitorizarea internă și externă a produselor  Radio Moldova, discutarea rezultatelor cu echipele de creație.

· Recenzarea emisiei de către specialiști din cadrul instituției și de către experți din exterior.

· Participarea la concursuri naționale și internaționale, ceea ce ar contribui la acumularea de noi cunoștințe de către jurnaliștii noștri și la sporirea imaginii Radio Moldova. 

     Pentru modernizarea și dezvoltarea durabilă a Radiodifuziunii e necesară FINANȚAREA ei corespunzătoare.  Îmi exprim câteva idei și propuneri în această privință:

       În conformitate cu recomandările conferinței tematice organizate la TRM, modelul cel mai reușit de finanțare ar fi, în condițiile actuale, un procent din PIB, ceea ce ar aduce stabilitate și claritate, ar spori independența față de guvernare. O altă modalitate ar fi introducerea taxelor de abonament, dar acest proiect ar trebui pregătit și implementat cu atenție pentru a nu crea disfuncționalități în activitatea instituției. 

· Eficientizarea cheltuielilor și orientarea mijloacelor financiare spre priorități.

· Majorarea veniturilor extrabugetare prin:

· fortificarea serviciilor de marketing și publicitate radio, care vor avea obiective și responsabilități concrete;

· vinderea unor produse radio (cărți sonore, spectacole radiofonice ș.a.) prin intermediul magazinelor on line specializate;

· apelarea la susținerea unor instituții internaționale;

· creșterea numărului de emisiuni sponsorizate sau realizate în coproducere ș.a.

· Studierea evoluției remunerării personalului și găsirea unor soluții pentru stimularea substanțială a angajaților care dau dovadă de performanțe. Discuții deschise în subdiviziuni despre cele mai bune modalități de susținere a performanțelor individuale și colective, elaborarea unor propuneri concrete în baza acestora. Experiența ne arată că fără o remunerare comparabilă cu cea din sectorul privat  mulți dintre specialiștii cei mai buni pleacă, iar pregătirea unora noi necesită mult timp și efort. Astfel e dificil de făcut față concurenței pe piața media. 

· Crearea unor mecanisme ce ar stimula economisirea mijloacelor financiare și ar permite folosirea acestor sume în interes de producție și pentru stimularea angajaților, în baza unui regulament aprobat de CO. 

· Finanțarea unor studii de audiență radio ar permite staffului instituției să înțeleagă mai bine situația și să vină cu propuneri de îmbunătățire a calității produselor oferite. Creșterea audienței ar permite, la rândul ei, atragerea unor mijloace financiare suplimentare din publicitate.

       În concluzie, ceea ce îmi propun să realizez presupune un proces cu mau multe etape. Anual va fi făcută analiza amplă a stării de lucruri, urmată de căutarea unor soluții și idei de dezvoltare.  Aceasta va lua forma unor ședințe de totalizare cu managerii și angajații Radiodifuziunii și ai serviciilor comune, precum și forma unor conferințe cu participarea societății civile și a experților în domeniu. Rapoartele anuale și concluziile experților vor fi publicate pe site-ul companiei. Feed-back-ul și transparența vor contribui de asemenea la obținerea unui rezultat mai bun.

     Menționez că reușita acestui proiect de activitate ar duce la materializarea ideii anunțate la început: UN RADIO REALIZAT DE PROFESIONIȘTI, UN RADIO APRECIAT DE PUBLIC

Gheorghișenco Veaceslav                                                  

Anexa nr. 4 

PROIECT DE INTENŢIE 

ASUPRA STRATEGIEI DE DEZVOLTARE A RADIODIFUZIUNII

Radio Moldova, parte componentă a IPNA Compania „Teleradio Moldova”, are misiunea de a produce şi a oferi servicii de programe radio pentru toate segmentele şi categoriile de public. Acest produs, relevant sub aspectul alinierii la standardele europene, urmează să răspundă dezideratelor şi necesităţilor multiple ale celor care doresc să se informeze în mod echidistant, complet, obiectiv şi echilibrat. 

Misiunea de  radiodifuzor public, presupune dezvoltarea în continuare a producţiei cognitiv – educative şi de divertisment, implicând activ în acest proces producătorii independenţi autohtoni, iar prin promovarea jurnalismului responsabil de calitate, Radio Moldova va tinde să-şi exteriorizeze propriile produse.

Radio Moldova a parcurs în ultima perioadă un proces de transformare şi trecere treptată de la forma clasică a radioului (exclusiv pe unde radio), la abordări moderne de creare şi difuzare a mesajului, utilizând instrumentele create pentru noile media şi dezvoltarea tehnologică. Cu toate acestea, etapele au fost parcurse lent, în mare parte şi din cauza faptului că radioul public s-a aflat într-o permanentă luptă cu propriile condiţii de lucru.

În urma analizei situaţiei actuale, (în special a rapoartelor anuale), a monitorizărilor interne şi externe, auditului extern, pentru perioada 2015-2020 se impun următoarele priorităţi şi obiective strategice de dezvoltare.

I. EDITORIAL

În acest domeniu se va urmări creşterea competitivităţii Radio Moldova în peisajul media şi diferenţierea lui prin calitatea produselor oferite, din perspectiva credibilităţii, a influenţei,  autenticităţii, obiectivităţii şi audienţei. 
Obiectivul poate fi atins prin următoarele direcţii strategice:

· Managementul conţinutului editorial al tuturor posturilor Radio Moldova;

· Poziţionarea/repoziţionarea posturilor în funcţie de strategia de marketing derivată din obiectivele editoriale;

· Dezvoltarea de oferte de produse radio (posturi, grile, programe etc.) în funcţie de evoluţiile societăţii şi cerinţele pieţei, cu accent pe promovarea valorilor autentice, culturale şi ştiinţifice, a reperelor morale şi profesionale din societatea moldovenească, identificarea şi crearea de modele educative, respectarea şi cultivarea limbii române;

· Managementul formatelor muzicale ale tuturor posturilor Radio Moldova (definitivarea formatelor, testarea pieselor muzicale şi stabilirea playlist - urilor, programarea automată a pieselor muzicale în desfăşurarea programelor, corelarea formatelor cu dinamica publicului ţintă şi cu obiceiurile de ascultare);

· Dezvoltarea produselor new media (gestionarea feed-back-ului, canale multiple de feed – back, implementare CRM, CALL CENTER);

· Perfecţionarea sistemului de control al calităţii programelor (air checks) la toate posturile (sistematizarea şi dezvoltarea feed – back - ului), analiza emisiunilor în cadrul redacţiilor, monitorizarea internă;

· Implicarea activă a jurnalistului în vederea transmiterii promte a informaţiei, în complexitatea ei, conform misiunii şi valorilor Radioului public, şi valorificarea ei prin diversificarea canalelor de distribuţie, în vederea consolidării poziţiilor de audienţă dobândite şi, mai apoi, a creşterii audienţei;

· Reconsiderarea organizării şi funcţionării sistemului corespondenţilor interni şi externi;

· Introducerea Marketingului de Proiect ca nou criteriu de eligibilitate a proiectelor editoriale;

· Participarea mai activă în cadrul UER în proiectele de schimb de programe.

Este necesar, de asemenea, schimbarea de atitudine a jurnaliştilor/realizatorilor (reglementată printr-un cod de conduită/set de norme care să cuprindă criterii clare de evaluare) în ceea ce priveşte modul de abordare a invitaţilor la microfon, dialogul în direct cu radioascultătorii, dar şi în privinţa imaginii personale în timpul emisiunilor, mai ales în condiţiile în care, prin abordarea specifică new media, acestea sunt transmise şi video. De asemenea, pentru dezvoltarea ofertei de produse radio este recomandabilă: valorificarea interviurilor cu personalităţi (ale vieţii sociale, politice, artistice etc.) prin ştiri autentice, direct de la sursă; readucerea în prim plan, a unor produse care să constituie puncte forte ale Radio Moldova (ex. jurnalismul de investigaţie, documentarul radio); asigurarea interactivităţii pe pagina web a Companiei şi alte site-uri (chat, comentariu la orice tip de articol, forum, blog, instant messenger, skype, google talk), antrenând astfel societatea civilă într-un proces de control a calităţii programelor.

II. RESURSE UMANE


Obiectivul principal al acestui domeniu este crearea condiţiilor optime pentru desfăşurarea şi dezvoltarea activităţii de resurse umane. 


Direcţiile strategice recomandate pentru atingerea obiectivului principal, având în vedere analiza situaţiei actuale a practicii de resurse umane din instituţie şi aplicarea de noi programe unitare, îşi propun înlăturarea barierelor administrative, elaborarea unei politici de resurse umane şi instituirea sistemului de management al carierei prin:

· Adoptarea unor soluţii de recrutare a personalului bazate pe mijloace adecvate de selecţie şi criterii de încadrare (în funcţie de fişa postului şi caracteristicile locului de muncă);

· Analiza fluxurilor de producţie/activităţi şi estimare pe această bază a nevoilor de personal;

· Realizarea unui program unitar de instruire a salariaţilor/colaboratorilor (învăţare la distanţă, e-leaming) şi de perfecţionare a angajaţilor prin crearea unui centru permanent de traininguri – atelier radio;

· Instituirea unui program pentru identificarea, perfecţionarea şi fidelizarea personalului cu competenţe rare;

· Constituirea unui sistem de salarizare motivant, a unui sistem de recompense şi sancţiuni după principiul: performanţă maximă pe post – recompensă maximă;

· Perfecţionarea sistemului de evaluare a personalului de execuţie şi de evaluare a managementului.

III. COMUNICARE ŞI MARKETING

Domeniul necesită o abordare diferenţiată. În ceea ce priveşte comunicarea, se disting trei subdomenii ale acestei arii de activitate: comunicare internă (procesele comunicaţionale din interiorul radioului), comunicare publică (schimburile informaţionale pe care radioul le are cu publicul extern – ascultătorii, presa etc.) şi comunicare instituţională (raporturile pe care radioul le va oficializa cu organizaţii interne şi internaţionale). Obiectivul principal al subdomeniului ”Comunicare internă” este informarea transparentă, eficientă şi promptă, în procesul decizional, în vederea obţinerii rezultatelor scontate.

Pentru atingerea acestui obiectiv vor fi urmărite ca direcţii strategice principale:

· Stabilirea, formalizarea şi informarea privind regulile şi posibilităţile de comunicare internă, atât pe orizontală cât şi pe verticală

· Asigurarea unui circuit constant al informaţiei printr-un feed – back bidericţional, la/între toate nivelurile ierarhice. Obiectivul principal al acestui subdomeniu poate fi atins prin stabilirea unei ierarhii a importanţei comunicărilor interne, analizarea canalelor oficiale de comunicare şi a impactului acestora în diseminarea informaţiilor, astfel încât destinatarii să acorde credibilitate canalelor de informare internă, şi, după caz, să le verifice direct de la sursă.

Referitor la comunicarea publică, obiectivul principal este transmiterea cu vizibilitate multiplă, a tuturor intenţiilor şi rezultatelor activităţii radioului în scopul creşterii credibilităţii, notorietăţii, audienţei şi asigurării prezenţei Radio Moldova în topul furnizorilor de servicii media şi culturale. Astfel, direcţiile strategice, necesar a fi parcurse în vederea atingerii obiectivului vor fi orientate pe:

· Elaborarea unui concept de utilizare a instrumentelor de comunicare (media directă, prin sampling, comunicate, diseminare indirectă etc.) în funcţie de scop şi public;

· Fundamentarea viziunii de comunicare prin sincronizarea cu strategia obţinută din studiul de marketing, atât în plan organizaţional cât şi artistic, editorial, strategic şi, atunci când este oportun, economic;

· Elaborarea Foii de parcurs anuale de promovare a posturilor ţinând cont de necesitatea promovării produselor editoriale sub cupola Radio Moldova, dar, şi TV Moldova 1 şi Multimedia.

Comunicarea instituţională are ca obiectiv principal valorificarea potenţialului Radio Moldova prin sistemul parteneriatului cu persoane juridice (de drept public sau privat, naţionale şi internaţionale). Pentru atingerea acestui obiectiv se recomandă:

· Analiza şi selectarea ofertelor de parteneriat şi a oportunităţilor obţinute, în conformitate cu viziunea, misiunea, valorile şi principiile IPNA Compania ”Teleradio Moldova”;
· Elaborarea programelor anuale cu obiective specifice, măsurabile, abordabile, realiste/relevante şi încadrabile în timp (SMART);
· Dezvoltarea activităţii de cercetare calitativă/cantitativă în scopul îmbunătăţirii, dezvoltării produselor şi adaptării acestora la nevoile şi aşteptările publicului.
IV. ECONOMIC ŞI FINANCIAR

Obiectivul principal al domeniului este asigurarea stabilităţii financiare şi a echilibrului bugetar. Astfel, ca direcţii strategice vor fi urmărite: 

· Întărirea controlului intern al cheltuielilor, maximizarea veniturilor proprii şi a celor de la bugetul de stat;

· Perfecţionarea procedurii de elaborare şi repartizare a bugetului (anual şi multianual) în cadrul radioului, implementarea unor mecanisme moderne de bugetare a proiectelor şi activităţilor radio;

· Crearea unui Consiliu radio pentru identificarea oportunităţilor şi priorităţilor de finanţare;

· Identificarea, analizarea şi reducerea cheltuielilor neeconomicoase la nivelul serviciilor, departamentelor şi redacţiilor.

V. TEHNIC

Principalul obiectiv al acestui domeniu este asigurarea şi dezvoltarea capacităţilor tehnice pentru producţie, emisie, transmisie, recepţie, servicii etc. la standardele calitative ale tehnologiilor moderne. 

În acest scop sunt necesare:

· Reconsiderarea necesităţilor Radio Moldova, atât în modalităţile actuale de emisie cât şi în perspectiva trecerii la radio digital (T-DAB), conform practicilor din spaţiul european, sau cel puţin în (HD-Radio) varianta posibilă pentru Radio Moldova;

· Implementarea soluţiilor specifice radioului digital şi înscrierea în competiţia de atribuire a multiplexurilor pentru emisia digitală;

· Adoptarea de soluţii tehnice performante pentru producţie şi emisie radio prin achiziţionarea şi implementarea softurilor (up-date SINADYN pentru Windonw”s7, Pro – Tools – program de procesare a înregistrărilor);

· Obţinerea unui sunet de calitate la emisie (FM procesor OMNIA 9 – pentru procesarea studio şi formarea RDS – Radio Digital System);

· Realizarea controlului obiectiv al transmisiei, transportului de semnal şi al calităţii recepţiei emisiei;

· Conservarea arhivei Radio Moldova şi accelerării procesului de digitalizare a patrimoniului cu valoare naţională;

· Creşterea capacităţii de utilizare a tehnologiei IT&C existente;

· Identificarea soluţiei tehnice în vederea prezenţei serviciului public de radiodifuziune în format radio ON AIR în spaţiile publice;

· Modernizarea parcului de care mobile pentru înregistrări şi transmisii radio în direct;

· Dotarea tehnică a studiourilor radio pentru înregistrări.

VI. ORGANIZAŢIONAL

Principalul obiectiv al acestui domeniu este asigurarea instrumentelor necesare bunei funcţionări a serviciului public şi dezvoltarea culturii organizaţionale.

Pentru aceasta urmează a fi efectuate:

· Organizarea activităţii tuturor salariaţilor Radio Moldova astfel, încât prestarea muncii să se realizeze în condiţiile remunerării decente şi fără a fi prejudiciate drepturile şi libertăţile prevăzute de lege;

· Analiza instrumentelor existente, ierarhizarea şi prioritizarea regulamentelor existente, ajustarea şi modernizarea lor în conformitate cu obiectivele stabilite;

· Analiza şi reconsiderarea delegării de competenţe şi responsabilităţi şi a coordonării pe orizontală în vederea unei mai bune aplicări a principiului descentralizării decizionale şi/sau a simplificării administrative;

· Elaborarea de proceduri controlabile şi stimularea contribuţiilor creative a factorilor de decizie, şi asumarea răspunderii individuale în vederea orientării către rezultate, mobilitate organizaţională.

VII. CULTURAL

Radioul public şi-a asumat pe parcursul anilor misiunea de promovare a culturii naţionale şi internaţionale, a valorilor autohtone, de exploatare a oportunităţilor prin care să pună, la dispoziţia publicului şi produse complementare.

În acest domeniu, obiectivul fundamental este promovarea  valorilor şi creaţiilor autentice – naţionale şi europene  - a diversităţii culturale prin producerea exploatarea şi fructificarea bunurilor şi valorilor culturale complexe, respectiv furnizarea de servicii cultural – artistice în scopul multiplicării audienţei.

În contextul mediului concurenţial şi misiunii generale a radioului public pentru atingerea obiectivului se vor efectua:

· Stabilirea unor criterii şi proceduri în vederea diminuării riscurilor creării unor produse fără impact;

· Stabilirea unei strategii de exploatare şi fructificare în formule multiple a produselor/serviciilor şi patrimoniului;

· Stabilirea unor criterii şi proceduri în vederea atingerii unui anumit standard de calitate a produselor şi serviciilor cultural - artistice;

· Efectuarea analizelor pentru ca produsele/serviciile cultural-artistice să devină un suport pentru societate;

· Elaborarea unor criterii măsurabile (de valabilitate, valoare, performanţă, inovaţie etc.) a producerii bunurilor artistice.

Alexandru Dorogan

Anexa nr. 5

VIZIUNE PRIVIND DEZVOLTAREA RADIOULUI PUBLIC


Radio Moldova este un serviciu media electronic public al Republicii Moldova, a cărui sarcină este de a produce şi transmite programe inclusiv prin reteaua de internet cu conţinut divers, pluralist şi de înaltă calitate. Prin programele sale, instituţia urmăreşte informarea echidistantă şi pluralistă a societăţii moldoveneşti. 

OBIECTIVE STRATEGICE 


Actualmente Radioul public traverseaza o perioada de reforme in contextul implementarii Strategiei de dezvoltare a IPNA 2010-2015. În acest sens, vor fi stabilite următoarele obiective strategice:

· realizarea misiunii de serviciu public;

· menţinerea poziţiei de lider pe piaţa mediatică;

· iniţierea unui proces de feedback între creatorii de programe şi public;

· realizarea unui program de convergenţă a radioului şi internetului;

· digitalizarea arhivei radio;

· diversificarea surselor de finanţare

· finalizarea reutilării tehnologice a studiourilor de radio
MODERNIZARE ŞI RETEHNOLOGIZARE
Conform proiectului Legii bugetului pentru anul 2015, bugetul IPNA Compania “Teleradio-Moldova” este estimat la 83,4 mil. lei, cu o creştere de 0,5 mil. lei faţă de anul 2014. In  contexul in care vorbim despre un program de convergenta între Radioul Public si Televiziunea Publica, pentru anul in curs Radio Moldova ar necesita investitii  pentru modernizarea citorva studiouri de emisie, inclusiv procurarea utilajului modern. Un motiv de îngrijorare este uzura echipamentului, care necesită o înlocuire. Viitoarea conducere a IPNA împreuna cu Consiliul de Observatori va trebui să identifice surse financiare suplimentare de la buget pentru a continua procesele de reformă.

La aceasta etapa sunt oportune să fie iniţiate discuţii şi, respectiv, proceduri de schimbare şi diversificare a surselor de finanţare ale Radioului Public. Introducerea taxei de abonament ar acoperi partial cheltuielile dar deocamdata produsul media oferit de Radio Moldova nu este suficient de atractiv. Prin introducerea taxei de abonament ar fi stabilită relaţia necesară directă şi interactivă între utilizatorul şi prestatorul de servicii publice, ceea ce va avea impact benefic asupra calităţii serviciului public. 
Trecerea la un nou mod de finanţare trebuie să fie pusă în aplicare treptat, în urma unui studiu profesionist. De asemenea ar trebui studiata şi experienta europeana in acest sens. 
Cele 3 studiouri destinate pentru Radio Moldova Actualităţi, Radio Moldova Muzical şi Radio Moldova Tineret necesita a fi renovate tehnologic. Surse financiare ar putea fi identificate. Din cauza lipsei de investiţii şi  a caracterului imprevizibil al finanţării de la bugetul de stat nu există o strategie clară de dezvoltare tehnologică pe o perioadă de lungă durată. În ultimii ani, Radioul Public nu a beneficiat de achizitii de utilaj modern, dotarea tehnică a fost redusă la achiziţii de urgenţă pentru reparaţii curente. 
O problemă imperioasă este lipsa unui concept de implementare a tehnologiei digitale. Sistemul actual nu permite extinderea şi utilizarea totală a tehnologiilor informaţionale, ceea ce face imposibilă realizarea emisiunilor, ştirilor  şi a  programelor la standarde tehnice de calitate de către reporteri.

O tendinţă a pieţii mediatice reprezintă transformarea sau stabilirea unui orar cu informaţii despre evoluţia zilnică a audienţei. (a se vedea adresa RADIOLIVE.TRM.MD/stat/ unde se indica accesarea zilnica, lunară sau anuală a paginii web secţiunea Radio Moldova). În ultimii ani Radioul Public a pierdut poziţia de lider pe piaţa media.
La Radio Moldova digitalizarea a fost încheiată partial în blocul tehnic central, studiourile de emisie necesita modernizare în afara noilor tehnologii au rămas studiourile radio ( un studio literar-dramatic) şi blocurile de montare. Nu este valorificat pe deplin potenţialul Orchestrei Simfonice Naţionale a IPNA Compania„Teleradio-Moldova”.
Costurile  achiziţionării echipamentelor tehnice şi modernizării studiourilor  pentru perioada imediat următoare sunt costisitoare dar nu irealizabile. Va fi dificil de asigurat din veniturile proprii , de aceea una din priorităţi rămâne discuţia cu reprezentanţii puterii legislative cu Guvernul de a prezenta un plan bine argumentat de retehnologizare a Radioului Public inclusiv incercarea de returna cele 12 mln lei de la buget destinate IPNA.


 O altă modalitate de a diversifica sursele de venituri este oferirea în arendă a studiourilor radio, care ar fi o opţiune pentru a obţine venituri suplimentare şi a utiliza eficient investiţiile din finanţarea publică. Exploatarea spaţiilor libere de producţie va conduce la eficientizarea maximă a cheltuielilor. Radio Moldova trebuie să se angajeze în accelerarea proceselor de digitalizare a dispozitivelor de transmisie şi introducerea a trei multiplexuri planificate. Î.S. „Radiocomunicaţii” preconizează pentru acest an începerea procesului de  digitalizare. La nivelul structurilor  competente de stat ar trebui sa există un consens şi sa apara un plan stabilit pentru implementare şi investiţii. În ceea ce priveşte complexitatea financiară a digitalizării, Radio Moldova va studia posibilitatea tuturor opţiunilor de achiziţie a echipamentelor şi accesoriilor tehnice din oferta de echipamente furnizate de către membrii UER. In acest sens am putea miza si pe donatorii externi în vederea achiziţionării echipamentelor  oferite de instituţiile internaţionale şi guverne străine. 

SERVICII MULTIMEDIA



Una dintre priorităţile cu un impact important pe termen lung pentru Radioul Public o constituie dezvoltarea serviciilor multimedia. Cu regret acest serviciu nu şi-a valorificat pe deplin potenţialul. Este vorba despre aplicarea pe piaţa media a unor tendinţe moderne, şi anume, combinarea serviciului de radio cu cele de internet in vederea sporirii audientei. 

Este necesar, de urgenţă, de modernizarea paginii Web a TRM. Un site greoi, neadaptabil la regimul on-line al pieţii media.

Principalul scop strategic este de a extinde şi îmbogăţi pagina de internet a TRM/on-line cu o structură organizaţională mai bună, stabilind o cooperare mai apropiată între Radio şi piaţa on-line. 



Actualmente serviciul multimedia din cadrul IPNA necesita un sprijin financiar în vederea sporirii capacităţilor de stocare a informaţiei, de achiziţionare a unui server suplimentar pentru a satisface necesităţile utilizatorilor care nu au posibilitatea de a le recepta la momentul difuzării lor în direct. 

În condiţiile existente ar fi utile  noi investiţii, procurarea a încă unui server pentru multimedia un cost de aproximativ 80000 mii lei.

CONVERGENŢĂ ÎNTRE RADIO ŞI MULTIMEDIA

1. Promovarea emisiunilor de la Radio Moldova prin crearea promo-urilor pentru fiecare emisiune din grila săptămânală de emisie, inclusiv scrierea ulterioară a articolelor din această emisiune, care ar implica text plus fotografii din cadrul emisiunilor, dar şi video.

2. Transmisiunea evenimentelor la zi din Republica Moldova în direct pe portalul trm.md (practica privesc.eu). În acest sens este necesar de plasat un streaming, iar o persoană responsabilă din cadrul departamentului Multimedia să fie prezent la evenimentele respective.

3. Restabilirea unităţii de social-media în cadrul departamentului Multimedia, persoana care va fi angajată în această funcţie va fi responsabilă de promovarea emisiunilor, dar şi a materialelor din cadrul emisiunilor, implicit a promo-urilor pe reţelele de socializare facebook, twitter, vkontakte, etc. P.S. În cadrul departamentului Multimedia ao fost o unitate de social-media, care a fost redusă pentru a fi dată la TV, odată cu crearea noului studiou de la Moldova 1. Necesitatea acestei unităţi este esenţială din moment ce, în prezent, reţelele de socializare au un impact mare asupra consumatorilor de informare.

4. Implementarea pe pagina trm.md a mai multor aplicaţii care ar permite intercaţiunea cu moderatorii emisiunii, invitaţii emisiunii, dar şi consumatorii de informaţie. (spre exemplu atunci când este un invitat în emisiune, iar radioascultătorii au întrebări, ei pot interacţiona cu invitaţii prin a scrie mesaje pe adresa electronica a departamentului Multimedia, iar prin intermediul aplicaţiilor, un fel de reţea internă, aceste întrebări să fie transmise în direct în studio. Totodată, întrebările ulterioare care parvin în adresa invitaţiilor emisiunilor să fie transmise de o persoană responsabilă pe adresa invitaţilor şi să se asigure de răspunsul ulterior, care va fi plasat pe portalul trm.md).

5. Crearea unui chat special destinat Diasporei, de genul întrebări-răspunsuri (studii, echivalarea diplomei, servicii ), în cadrul căreia cetăţenii Republicii Moldova din afara ţării ar putea adresa întrebările care îi preocupă reprezentanţilor structurilor de stat invitaţi în cadrul ediţiilor de la Radio Moldova. Ulterior, aceste răspunsuri vor fi plasate pe trm.md, iar în condiţiile când răspunsurile vor fi incomplete, departamentul Multimedia va asigura continuitatea.

Resurse umane

Radio Moldova, ca serviciu public de informare, necesită cadre bine pregătite din punct de vedere profesional, centrate pe calitate şi performanţă.
Un motiv de îngrijorare prezintă numărul departamentelor de servicii şi administrare, care este peste media rezonabilă. La in reporter pe teren revin 2 sau 3 şefi.
Principalele probleme ale resurselor umane sunt salariile mici şi necompetitive. Sistemul de bonusuri aplicat nu şi-a găsit pe deplin realizarea. Radioul Public este o instituţie puţin atractivă pentru tineri, de aceea vârsta  medie a angajaţilor este în creştere.

Calificarea insuficientă  şi vârsta înaintată a personalului reduc  din perspectivele îmbunătăţirii calităţii muncii şi împiedică optimizarea costurilor. 
Noul sistem de salarizare, elaborat anterior se suprapune pe o organigrama stufoasa si greoaie. Scopul principal urmărit  de a creşte veniturile angajaţilor din cadrul radioului aşa şi nu s-a realizat la un nivel competitiv caracteristic sectorului mediatic. 

Lichidarea functiilor reporterilor zonali (sau inlocuirea reporterilor cu persoane competente, prin concurs) - posibilitatea reporterilor de a merge în deplasări.

Un obiectiv strategic anuntat a fost lansarea Radio Moldova Tineret, care pînă în ziua de astăzi nu şi-a justificat aşteptările. Costurile de lansare a canalului au fost exagerate. Conducerea RMT a beneficiat de suport financiar, înnainte de lansarea emisiei cu aproximativ un an. Statistica arata că după obtinerea unor frecvente (în afara Chişinaului), dar şi a emiterii pe net numărul persoanelor care acceseaza aceasta frecvenţă este mic. RMT s-a dovedit a fi pînă la urmă o povară financiară  pentru bugetul IPNA. Impactul realizat în spaţiul public este nul. 

Utilizarea eficientă a banilor publici

Potrivit ultimului audit efectuat de către Curtea de Conturi la IPNA Compania “Teleradio-Moldova” au fost evidenţiate mai multe carenţe privind utilizarea resurselor financiare. Este ingrijorător faptul că auditorii au evidenţiat  surse financiare ratate de peste un million de lei.  Aceasta denotă faptul că la Radio Moldova continue practica abuzivă de a utiliza banii publici în scopuri personale .

Eduard Maciac

Anexa nr. 6

PROIECT
de intenţie privind gestionarea-dezvoltarea radiodifuziunii

pentru anii 2015-2020
“Consolidarea procesului de productie la Radio Moldova prin optimizare  si inovatie”

In urmatorii 5 ani Radio Moldova ar putea redeveni cel mai ascultat post de radio din tara, daca reforma cantitativa, initiata de conducerea precedenta,  ar fi  urmata de o reforma calitativa. Aceasta presupune acordarea unei  atentii deosebite nu strategiilor generaliste ci detaliilor, trecute cu vederea sau ignorate uneori. Bineinteles ca, in majoritatea cazurilor, realizarea acestora nu necesita implicarea directa a Presedintelui TRM sau a Consiliului de Observatori, ci  presupune efort si perseverenta din partea echipei manageriale Radio. 

Astfel, drept prioritate pentru urmatorii 5 ani va fi folosirea rationala a resurselor financiare si umane existente.  In acest sens propun aplicarea in practica a obiectivelor concrete din cele 5 domenii prioritare: 

1. EFICIENTIZAREA PROCESULUI DE PRODUCTIE

Procesul de productie la Radio Moldova este unul arhaic, spontan si haotic, desi am trecut practic printr-un proces de modernizare tehnica dar nu si logistica. Desi la prima vedere acest proces nu pare sa fie unul complicat, adica – planificare, realizare, difuzare – neglijarea  detaliilor duce, in cel mai bun caz, la stagnare.  In vederea obtinerii unui produs calitativ, deci compepitiv pe piata,  propun:
- Echipa de reporteri trebuie sa constituie un tot intreg (ideal ar fi concentrarea intr-o subdiviziune), la serviciile carora vor apela producatorii sau redactorii-sefi.  Din acest considerent – amenajarea unui spatiu unic pentru reporteri care sa inclulda neaparat si cabine pentru inregistrare – acum acestea nu exista (doar studiouri) respectiv calitatea sunetului lasa de dorit. 

- In conditiile actuale, cind ne pregatim pentru emisia digitala, avem nevoie de un produs bazat pe studiul pietei (obligatiune a serviciului de marketing) – de aici -  consolidarea si diversificarea bloculurilor  de emisie (grila noua) – fiecare subdiviziune, serviciu, sa-si aduca contributia pentru ascultatorii canalului Radio Moldova Actualitati prin la procesul de planificare a zilei de emisie intr-o agenda comuna. Astfel, se va renunta la prezenta in cadrul aceluiasi eveniment a mai multor reporteri din diferite redactii.

- Renuntarea, in conditiile actuale,  pe cit e posibil la redactii comune rd/tv, deoarece comunicarea este una dificila,  costul per unitate de produs este mai mare si este  o presiune in plus pentru buget.

- concentrarea angajatilor in birouri comune – renuntarea, in mare parte,  la practica “un angajat – un birou”. In aceste conditii se pot face economii substantiale la intretinerea cladirii Radio.

- amenajarea cantinei pentru angajati la et – I, casa Radio

- digitalizarea procesului de productie, planificare, arhiva, inclusiv luarea deciziilor

- Urmeaza sa fie revazute contractele cu reporterii zonali (UTAG – avem contract de parteneriat; zona sud-centru-nord, problema deplasarilor)

- Angajarea corespondentilor in UE.

- Angajare reporter Tiraspol.

- emisia nocturna sa fie automatizata – sa nu necesite prezenta operatorilor

- Serviciul personal – baza de date a unor eventuali angajati

- Reamplasarea stirilor, ca durata, in grila de emisie.

2. STIMULAREA ANGAJATILOR

Motivatia angajatilor prin salarizare mai buna  reprezinta cel mai puternic mijloc de stimulare. Trebuie sa tinem cont aici de faptul ca utilizarea defectuoasa a sistemului de salarizare conduce la insucces.  Bineinteles ca trebuie sa existe o armonizare intre gradul de motivatie a angajatilor si cel de indeplinire a sarcinilor stabilite. Stimularea angajatilor nu este un moft ci inseamna pe viitor majorarea veniturilor.

La acest capitol imi propun urmatoarele:

- initierea procesului de evaluare a personalului in cadrul cursurilor de calificare, recalificare, initere, perfectionare. 

- Urmeaza sa fie analizata eficienta  subdiviziunilor radio (in organigrama actuala). 

- Urmeaza sa fie revazut sistemul de salarizare – salariul sa corespunda volumului de munca indeplinit si complexitatea acestuia (cel mai bine ar fi salariu minim negociat, plus drepturi de autor)

- Urmeaza sa fie revazut, sau integrat in noul sistem de salarizare, sistemul de bonusuri (s-a dovedit a fi inefficient).

- Trecerea la un alt sistem de impozitare (royalls - redevente)

- Conditii de munca pentru reporteri (telefoane, dictafoane, retea, birouri)
- Buget (provizoriu) pentru fiecare subdiviziune (sa fim interesati sa economisim) 

- redirectionarea mijloacelor financiare de la capitoul “cheltuieli pentru intretinere” la “dezvoltare” (prin reamplasarea birourilor in radio de la etajul 5 in jos – deconectarea de la caldura, energie electrica, lift a etajelor 6,7,8,9,10. Birourile redactiilor sa fie amplasate linga studiouri – economie de timp, spatiu si energie. In birouri sa fie concentrate mai multe persoane, or munca la radio este in echipa?! De aici si economii substantiale)

- instruirea continua a cadrelor.

3. DOTAREA TEHNICA

Modul in care facem jurnalism se schimba cu  timpul, dar atentia pentru sunet  ramane oricand valabila, in special pentru un post de radio. Importanta unui subiect ar putea fi umbrita daca  inregistrarea sau editarea nu corespunde parametrilor tehnici.

„Self-Operated” reprezinta prescurtarea de la BBC pentru studiourile de editare audio. Dotate tehnic cu tot ce este necesar pentru ca un reporter sau un redactor radio sa-si poata edita singur un subiect. Radio Moldova dispune de astfel de mini-studiouri, insa modul de functionare lasa de dorit. Plus la aceasta, in perioada reformarii procesului de productie a fost pierduta o veriga importanta – procesarea sunetului.  Astfel propun:

· Perfectionarea unei retele interne prin procurarea  softului adaptat pentru radio care sa includa si procesor de voce, acces personalizat la compiutere si fond (renuntarea la CD-uri in favoarea dispozitivelor cu capacitatea majora de stocare incluse in retea) 

· amenajarea cabinelor pentru inregistrare 

· voi propune sa fie revazut contractul cu prestatorul de servicii GSM (pachete optime)

· procurarea aparatajului pentru transmisiuni.

· persoana (tehnician) care asigura tehnic  transmisiunile in direct sa fie in organigrama redactiei actualitati (si nu un serviciu comun radio/tv). Poate fi analizata si optiunea de incheiere a unui contract cu o persoana terta.

· consolidarea independentei energetice a Casei Radio (in prezent daca se stinge lumina functioneaza cam 10% din utilaj)

· Voi opta pentru o expertiza tehnica a emitatoarelor (chiar in eventualitatea trecerii la DAB) din urmatoarele considerente: pentru radio Moldova - 24 de emitatoare (21 FM) pe 33.846 km² (un emitator FM la 1611 km) pentru radio Romania 60 de emitatoare FM pe 238.391 km² (un emitator la 3973 km) In Moldova de 2,5 ori mai mult!!!  Plus turnurile si intretinerea lor.

· Analiza acoperirii geografice a semnalului, excluderea arendei emitatoarelor  (undelor FM) care se suprapun sau oferirea acestor frecvente unui alt canal Radio Moldova.

· DAB sau DRM? – formate de emisie digitala pentru care optam?

4. SURSE DE VENIT

Principala sursa de venit a Companiei sunt mijloacele financiare de la buget. Unii radiodifuzori externi se bazeaza in special pe alte 2 surse: abonamente si piblicitate. Daca e sa ne referim la abonamente consider ca momentul pentru introducerea (mai corect ar fi mentinerea) acestora a fost ratat. Respectiv  optez pentru un procent din bugetul national (ceea ce in final inseamna acelasi abonament). Nu sunt de neglijat si veniturile din publicitate. Pentru sporirea eficientei sectiei publicitate propun urmatoarele:

· anularea articolului din regulamentul de salarizare in care este stipulat ca marimea adaosului comercial nu poate fi mai mare decit salariul de functie. 

· mentinerea tarifelor flexibile sau semnarea unui contract cu o agentie de publicitate

· renuntarea la contractele post-factum (in care pretul pentru publicitate a fost negociat fara participarea noastra – e vorba de agentiile care trimit oferte de plasare a publicitatii la TRM, cistiga concursul dupa care semneaza contracte cu noi – de facto – intermediari) 

· atragerea coproducatorilor dar in alte conditii decit cele existente (1 minut – 150 de lei; 1 ora – 9000 lei)

5. IMAGINEA INSTITUTIEI

Recastigarea popularitatii si audientei poate fi obtinuta prin

· Realizarea emisiunilor de calitate

· Mentinerea dialogului cu ascultatorii

· Majorarea gradului de accesibilitate penttru eventualii consumatori

Din aceste considerente propun:

     -    crearea unei agentii de impresariat
· La Radio Moldova alegerea unei persoane care se va ocupa de relatiile cu publicul (persoana din interior care cunoaste tot procesul de productie)

· Masurarea audientei prin metode IT. Asa vom afla preferintele publicului.

· Majorarea emisiei de la producatori independenti 

· Promovarea intensa pe site (prin descifrarea subiectelor, interviurilor – astfel vom fi citati.); 

· Incheierea contractelor cu posturile locale de radio – pentru acoperirea

Geografica (cu subiecte) a tuturor raioanelor (poate contracte de difuzare a buletinelor de

          stiri)

·  Schimbarea si personalizarea genericilor (semnalelor); 

     -    Sporirea gradul de accesibilitate pentru toti ascultatorii, in special 

          este vorba de minoritati, prin crearea unui canal generalist, in limba rusa

          (denumire conventionala PATRIA). Mai intai online si apoi – obtinerea

          frecventelor. 

· Obtinerea frecventei pentru Radio Moldova Muzical. Totodata vom putea discuta despre o eventuala reformatare a acestui canal, ce ar presupune includerea in grila a unui spectru mai larg de emisiuni culturale (nu doar muzicale).

Obiective prioritare pe termen scurt – 6 luni:

· informatizarea procesului de productie, in special de planificare si luare a deciziilor (arhivare). La inceput prin crearea (dezvoltarea) unei retele interne, iar pe viitor apelarea la un soft specializat

· optimizarea cheltuielilor pentru intretinere (spatii) si producere emisiuni

· analiza eficientei  subdiviziunilor radio (si a fiecarui angajat in parte)

· reorganizarea subdiviziunilor din organigrama

· initierea procesului de recalificare a personalului

· reforma sistemului de salarizare

· voi propune eliminarea lacunelor din mai multe hotarari si regulamente.

Obiective prioritare pe termen mediu – 18 luni (in baza caietului de sarcini pentru anul 2016):

· spatiu comun pentru reporteri

· reformarea tehnologica a procesului de productie
· o noua grila de emisie in functie de auditoriu 
Obiective prioritare pe termen lung – 24 luni (in baza caietului de sarcini pentru anul 2017):

· diversificarea canalelor de distributie prin lansarea si consolidarea unui canal generalist, in limba rusa

Prin implementarea in practica a prioritatilor mentionate vom consolida misiunea serviciului public de radio - informare obiectivă, echidistantă şi pluralistă despre realităţile vieţii social-politice şi culturale, a fiecarui cetatean.
Adrian Petcu
Anexa nr. 7

La Concursul din 4.06.2015 pentru fuc{is de pregedinte
IPNA s-a manifestat clar influenta factorului politic asup-
rs deciziilor luate de CO.

Nicu Scorpan Producdtor TV

Anexa nr. 8
Proces-verbal al votării nr.1
5 iunie 2015

	Numele şi prenumele candidatului
	L.Călugăru 
	D.Deleu
	P.Grozavu
	L.Gurez
	S.Nistor
	V.Ţapeş
	L.Vasilache

	Veaceslav Gheorghișenco
	PRO
	PRO 
	-
	-
	PRO
	-
	-

	Alexandru Dorogan
	-
	-
	-
	-
	-
	PRO
	-

	Eduard Maciac 
	-
	-
	-
	-
	-
	-
	-

	Adrian Petcu 
	-
	-
	PRO
	PRO
	-
	-
	PRO


Preşedintele Consiliului de Observatori                                                                                                         Secretarul Consiliului de Observatori

Ludmila Vasilache________________                                                        L.Ş.                                          Mariana Cersac______________________
Anexa nr. 9
Proces-verbal al votării nr.2
5 iunie 2015

	Numele şi prenumele candidatului
	L.Călugăru 
	D.Deleu
	P.Grozavu
	L.Gurez
	S.Nistor
	V.Ţapeş
	L.Vasilache

	Veaceslav Gheorghișenco
	PRO
	PRO 
	-
	-
	PRO
	PRO
	-

	Adrian Petcu 
	-
	-
	PRO
	PRO
	-
	-
	PRO


Preşedintele Consiliului de Observatori                                                                                                         Secretarul Consiliului de Observatori

Ludmila Vasilache________________                                                        L.Ş.                                          Mariana Cersac______________________

� Hotărârea Consiliului de Observatori nr. 38 din 04.05.2015 cu privire la stabilirea datei de desfășurare a concursului pentru funcţia de director al radiodifuziunii al IPNA Compania „Teleradio-Moldova” (se anexează).


� Cererea dlui Ștefan Secareanu;


� Proiectul de intenţie asupra strategiei de dezvoltare a radidodifuziunii a IPNA Compania „Teleradio-Moldova”;


� Proiectul de intenţie asupra strategiei de dezvoltare a radidodifuziunii a IPNA Compania „Teleradio-Moldova”;


� Proiectul de intenţie asupra strategiei de dezvoltare a radidodifuziunii a IPNA Compania „Teleradio-Moldova”;


� Proiectul de intenţie asupra strategiei de dezvoltare a radidodifuziunii a IPNA Compania „Teleradio-Moldova”;


� Cerere de retragere a candidaturii sale din concursul pentru funcția de director al radiodifuziunii al IPNA Compania ”Teleradio-Moldova”;


� Proces-verbal al votării nr. 1 din 04.06.2015;


� Proces-verbal al votării nr. 2 din 04.06.2015;

